CELEX: 62020TN0415
Language: bg
Date: 2020-07-03 00:00:00
Title: Дело T-415/20: Жалба, подадена на 3 юли 2020 г. — KT/ЕИБ

7.9.2020   
            
            
               BG
            
            
               Официален вестник на Европейския съюз
            
            
               C 297/42
            
         
      Жалба, подадена на 3 юли 2020 г. — KT/ЕИБ
      (Дело T-415/20)
      (2020/C 297/55)
      Език на производството: френски
      
         Страни
      
      
         Жалбоподател: KT (представител: L. Levi, avocate)
      
         Ответник: Европейска инвестиционна банка
      
         Искания
      
      Жалбоподателят иска от Общия съд:
      
                  —
               
               
                  да обяви настоящата жалба за допустима и основателна, включително съдържащото се в нея възражение за незаконосъобразност;
               
            
                  —
               
               
                  и съответно:
                  
                              —
                           
                           
                              да отмени взетото на 24 март 2020 г. решение, с което му е наложено дисциплинарно наказание уволнение поради сериозна причина, без предизвестие с обезщетение при прекратяване на правоотношението;
                           
                        
                              —
                           
                           
                              да осъди ответника да заплати всички съдебни разноски.
                           
                        
            
         Основания и основни доводи
      
      Жалбоподателят изтъква шест основания в подкрепа на жалбата.
      
                  1.
               
               
                  Първо основание: нарушение на правото на защита и по-специално нарушение на член 41 от Хартата на основните права на Европейския съюз.
               
            
                  2.
               
               
                  Второ основание: липса на компетентност на издателя на акта.
               
            
                  3.
               
               
                  Трето основание: нарушение на изискването за разумен срок и по-специално нарушение на член 41 от Хартата на основните права на Европейския съюз.
               
            
                  4.
               
               
                  Четвърто основание: нарушение на принципа на безпристрастност. От една страна, жалбоподателят прави възражение за незаконосъобразност, тъй като според него с член 40 от Правилника за персонала на Европейската инвестиционна банка (ЕИБ) се накърнява принципът на безпристрастност, що се отнася до обективната безпристрастност. От друга страна, според жалбоподателя с въведената от ЕИБ процедура се нарушава принципът на безпристрастност, що се отнася до субективната безпристрастност.
               
            
                  5.
               
               
                  Пето основание: явни грешки в преценката и нарушение на правилата за защита на личните данни.
               
            
                  6.
               
               
                  Шесто основание: нарушение на принципа на пропорционалност.